jkorsvik/nowiki_second_scrape_merged huggingface dataset:
Sverre Wilberg

Sverre Wilberg (født 24. desember 1929 i Fredrikstad, død 19. juli 1996 i Oslo) var en norsk skuespiller, best kjent for sin rolle som kriminalbetjent Hermansen i Olsenbanden-filmene. Han var en stor del av sin karriere ansatt ved Det Norske Teatret.


== Teater ==
Wilberg ble utdannet ved det kongelige akademiet for drama Royal Academy of Dramatic Art i London mellom 1953 og 1955, og var ansatt ved Trøndelag Teater fra 1955 til 1958. Deretter hadde han oppgaver ved Folketeatret, Chat Noir, Oslo Nye Teater og Fjernsynsteatret. Fra 1971 var han ved Det Norske Teatret, der han spilte i en rekke komedier som blant annet Pære i En midtsommernattsdrøm og som Amor i Geir Sveaas' oppsetning av Holbergs Ulysses von Itachia. Han har også spilt i realistiske stykker som blant annet direktøren i Stiftelsen av Antonio Buero Vallejo, flere Brecht-skikkelser, samt klassikeroppgaver som Kreon i Evripides' Medea. På 1980-tallet gjorde han seg bemerket i som Gud i Goethes Faust og som Claudius i Hamlet. 
Wilberg virket 42 år i norsk teaterliv, og de siste 25 årene var han knyttet til Det Norske Teatret hvor han spilte mer enn 100 forskjellige roller.


== Film og TV ==
Wilberg filmdebuterte i 1959 i 5 loddrett, og har ved siden av rollen som Hermansen i 12 Olsenbanden-filmer, spilt i Smuglere (1968), Skulle det dukke opp flere lik, er det bare å ringe (1970) og Kamilla og tyven (1988). Han hadde sin siste filmrolle i Markus og Diana fra 1996. På TV har han blant annet vært å se i et par gjesteroller i komiserien Mot i brøstet. Han var også med i episoden Vinterferie av komiserien Fleksnes fataliteter. Episoden har imidlertid aldri blitt vist på TV, men er tilgjengelig på DVD. Mot i brøstet episoden I Søteste Laget som Sverre Wilberg spilte doktor i, har senere blitt dedisert til ham.


== Filmografi (film og TV) ==


== Andre roller ==
Han har også hatt roller i NRK radioteateret i God aften, mitt navn er Cox: Den lille heksen, Jokeren som slakteren og i Dickie Dick Dickens (hørespill 3) som Mr. Miller.


== Referanser ==


== Eksterne lenker ==
(en) Sverre Wilberg på Internet Movie Database 
(no) Sverre Wilberg hos Sceneweb 
(sv) Sverre Wilberg i Svensk Filmdatabas 
(da) Sverre Wilberg på Filmdatabasen 
(da) Sverre Wilberg på danskefilm.dk 
(da) Sverre Wilberg på danskfilmogtv.dk 
(en) Sverre Wilberg hos The Movie Database 
Dagbladet: Sverre Wilberg er død
Farvandsvæsenet

Farvandsvæsenet var en dansk etat under Forsvarsministeriet som arbeidet for å sikre trygg ferdsel i farvannene omkring Danmark, Færøyene og Grønland. Etatens oppgaver inkluderte avmerking av farleder, utgivelse av nautiske publikasjoner, saksbehandling vedrørende arbeider i danske farvann, kystredningstjeneste, lostjeneste, hydrografi og oseanografi.
Etaten hadde sin historie tilbake til opprettelsen av Det Kongelige Danske Fyrvæsen 8. juni 1560. Den ble nedlagt i 2011.


== Eksterne lenker ==
Offisielt nettsted
Carsten Byhring

Carsten Byhring (født 8. desember 1918 i Christiania, død 5. april 1990 i Oslo) var en norsk skuespiller på scene, i fjernsyn og i film.


== Karriere ==
Byhrings karriere startet i studietiden, da han fremførte små pantomimer med komisk innhold. På revyscenen debuterte han i 1941, ved Søilen Teater i Oslo. I perioden 1947–1959 var han ansatt ved revyscenen Chat Noir, men gjorde mange gjesteopptredener ved Centralteatret, Det norske teatret, Den norske opera og Oslo Nye Teater.
Byhring opptrådte gjerne i dramatiske roller, men var mest kjent for sitt komiske talent, og han rendyrket særlig monologsjangeren. Han har gitt flere klassiske karakterforestillinger; hans tolkning av Doolittle i George Bernard Shaw-stykket Pygmalion er blant hans mest kjente. Han hadde mange filmroller, men spesielt huskes han som Kjell i de 13 første filmene om «Olsenbanden».
Den 5. april 1990 døde Carsten Byhring av kreft 71 år gammel. Ifølge eget utsagn hadde han vært røyker siden ungdomstiden.


=== Filmproduksjon ===
Byhring produserte og regisserte også to barnefilmer: Bjørnepatruljen (1956) og På tokt med Terna (1958).


== Familie ==

Carsten Byhring var sønn av Bjarne Byhring (1888–1976) og Haldis Hansen (1892–1974), samt storebror til skuespiller Svein Byhring (1932–2007). Carsten var gift 1950–1958 med skuespilleren Ingerid Vardund (1927–2006) og fra 1963 med Bjørg Pettersen (1931–1988).


== Filmografi ==

Som skuespillerRegiKlippManus


== Priser og utmerkelser (utvalg) ==
1975 – Leonardstatuetten
1975 – Aamot-statuetten
Den Gyldne Edderkopp
1990 - Kongens fortjenstmedalje i gull


== Referanser ==


== Eksterne lenker ==
(en) Carsten Byhring på Internet Movie Database 
(no) Carsten Byhring hos Nationaltheatret 
(no) Carsten Byhring hos Sceneweb 
(sv) Carsten Byhring i Svensk Filmdatabas 
(da) Carsten Byhring på Filmdatabasen 
(da) Carsten Byhring på danskefilm.dk 
(da) Carsten Byhring på danskfilmogtv.dk 
(en) Carsten Byhring hos The Movie Database 
(en) Carsten Byhring hos Behind The Voice Actors
Søfartsstyrelsen

Søfartsstyrelsen er en dansk etat under Erhvervs- og Vækstministeriet som skal arbeide for å sikre helse, miljø og sikkerhet innen landets skipsfart og legge forholdene til rette for økt konkurranseevne for den danske handelsflåten.
Etaten ble opprettet i 1988 gjennom en sammenslåing av seks organer som dengang ivaretok skipsfartadministrasjonen.


== Eksterne lenker ==
Offisielt nettsted 
Offisielt nettsted 
(en) Danish Maritime Authority – kategori av bilder, video eller lyd på Commons
Forsvarsministeriets Jagtbestyrer

Forsvarsministeriets Jagtbestyrer er et embede i det danske Forsvarsministeriet som ivaretar det overordnede tilsynet med viltpleien, herunder jaktutøvelsen, på ministeriets eiendommer.
I forbindelse med tilsynsutøvelsen skal Forsvarsministeriets Jagtbestyrer gi råd til Forsvarsministeriets eiendomsforvaltende organer om jaktvirksomhet på landområdene, og bistå med utarbeidelse av drifts- og pleieplaner.
Militærnægteradministrationen

Militærnægteradministrationen er en dansk etat under Forsvarsministeriet som har ansvar for administrasjonen av landets militærnekterordning, herunder overføring, innkalling, utstasjonering og hjemsending av militærnektere.


== Eksterne lenker ==
Offisielt nettsted
Idi Amin

Idi Amin Dada Oumee (født ca. 1925 i Koboko, død 16. august 2003 i Jidda, Saudi-Arabia) var en ugandisk offiser som satt som president og diktator i Uganda i perioden 1971–1979. Nøyaktig fødselsdato er ukjent, men Amin brukte 1. januar som fødselsdag.
Amin ble kjent som en svært brutal leder og ble på 1970-tallet sammenlignet med historiske personer som Caligula, Hitler, Beria og Himmler. I flere av nabolandene ble han stemplet som «sadist, morder, fascist og undertrykker».


== Karriere ==
Idi Amin innledet sin militære karriere i 1946 da han vervet seg til den britiske hæren i regimentet King's African Rifles (KAR). Han ble gjentatte ganger østafrikansk mester i tungvektsboksing i årene 1951–1960. I løpet av disse årene steg han i gradene, og etter at Uganda ble selvstendig i (1962) ble han utnevnt til sjef for hæren i 1966. Amin var en av frontfigurene under militærkuppet i 1971, da den daværende presidenten, Milton Obote, ble styrtet, og Amin ble gjort til landets leder. 
Etter at Amin hadde utnevnt seg til president på livstid, og utvist alle asiater fra landet, noe som fikk alvorlige konsekvenser for Ugandas økonomi, begynte han å få verdensopinionen mot seg. Hans hensynsløse forfølgelse og massemord på mennesker fra blant annet acholi- og langostammene, gjorde ikke situasjonen bedre. I 1978 ble Uganda invadert av eksilnasjonalister og tanzanianske styrker, og året etter greide man å styrte Amin, som da flyktet til Libya. 
Han bosatte seg senere  i Saudi-Arabia, der han levde frem til sin død i 2003.


== Annet ==

Mens han levde var han kjent for sin bisarre fascinasjon for Skottland. Filmen The Last King of Scotland, som er basert på romanen med samme navn, omhandler denne fascinasjonen.Den antatt syfilis-syke diktatoren, som gikk under navnet «Afrikas slakter», regnes i dag for å være skyldig i flere hundre tusen menneskers død eller forsvinning.Idi Amin ble presentert i filmen Highway to Hell der han hadde bordreservasjon sammen med Adolf Hitler og Kleopatra VII av Egypt som begge allerede var til stede.I slutten av november 2014 sendte sønnen, Hussein Amin en klage på nekrologen til The Guardian fra 2003. Her påpekte han det han mente var faktafeil, blant annet at faren var født i 1928, ikke 1925.


== Referanser ==


== Eksterne lenker ==
Biografi om Amin
En annen biografi om Amin
(en) Idi Amin på Internet Movie Database 
(en) Idi Amin hos The Movie Database
Tiberius Gracchus

Tiberius Sempronius Gracchus (latin: TI·SEMPRONIVS·TI·F·P·N·GRACCVS) (født 163 f.Kr., død 133 f.Kr.) var en romersk politiker som levde i det andre århundre f.Kr. I løpet av sitt korte liv klarte han å skape turbulens i den romerske republikk ved sine forsøk, som tribun, på å gjennomføre landbruksreformer. Tiberius' politiske ambisjoner førte til slutt til hans død, etter at han ble drept av en gruppe senatorer.


== Bakgrunn ==
Tiberius ble født i 163 f.Kr. i en av de politisk mektigste slektene i Roma på denne tiden. Hans var sønn av Tiberius Gracchus den eldre og Cornelia Africana. Cornelia var datteren til Aemilia Paula og Scipio Africanus, den berømte feltherren som beseiret Hannibal under den andre punerkrig. Tiberius søster var gift med Publius Cornelius Scipio Aemilianus, en annen kjent general. Siden Tiberius mistet sin far i ung alder, var det moren som sto for oppdragelsen til ham og hans søster og bror, Gaius Gracchus.


== Referanser ==
Abortankenævnet

Abortankenævnet er en dansk statlig myndighet under Sundhedsstyrelsen som behandler klager over avgjørelser truffet i amtskommunale abort- og sterilisationssamråd om sterilisering av personer under 25 år og abort etter 12 graviditetsuker.


== Referanser ==
Nat Borchers

Nat Borchers (født 13. april 1981 i Tucson, Arizona) er en amerikansk fotballspiller som spilte i Odd Grenland fra 2006 - 2008. Borchers returnerte til MLS, for å spille for Real Salt Lake i februar 2008. Han spiller i forsvar og har 2 A-landskamper for USA.


== Referanser ==


== Eksterne lenker ==
(en) Nat Borchers – Major League Soccer 
(en) Nat Borchers – Transfermarkt 
(en) Nat Borchers – national-football-teams.com 
(en) Nat Borchers – FootballDatabase.eu 
(en) Nat Borchers – Soccerway 
(en) Nat Borchers – FBref 
(es) Nat Borchers – as.com
Det danske Advokatsamfund

Det danske Advokatsamfund er den nasjonale foreningen for advokater i Danmark. Alle advokater må være medlem av Advokatsamfundet, og organisasjonen er derfor ikke en alminnelig fagforening. Med hjemmel i retsplejeloven har Advokatsamfundet tre formål: å ivareta advokatprofesjonens generelle interesser, å føre disiplinært tilsyn med advokatene og å virke til gavn for det danske rettssamfunn.
Advokatsamfundet har ansvar for å administrere advokatutdannelsen, som består av en teoretisk eksamen og en praktisk læretid over tre år.
Disiplinærtilsynet med advokater utføres av Advokatnævnet, som behandler klager over advokaters salærer og adferd.


== Eksterne lenker ==
(da) Offisielt nettsted
Advokatsamfundet

Advokatsamfundet har flere betydninger:

Det danske Advokatsamfund
Sveriges advokatsamfund
Chrysler Classic of Tucson

Chrysler Classic of Tucson er en golfturnering på PGA-touren som spilles på Omni Tucson National Golf Resort & Spa i Tucson i Arizona i USA. Turneringen har vanligvis vært spilt i februar, og er en del av West Coast Swing. Turneringen har vært et fast innslag på touren siden 1945, men spilles for siste gang i 2006 som følge av de omfattende endringene på touren som kommer med FedEx Cup i 2007.
Opp gjennom årene har turneringen endret navn en rekke ganger. Den har hett Tucson Open, Tucson Open Invitational, Home of the Sun Open, Dean Martin Tucson Open, NBC Tucson Open, Joe Garagiola-Tucson Open, Seiko-Tucson Match Play Championship, Seiko Tucson Open, Northern Telecom Tucson Open, Northern Telecom Open, Nortel Open, Tucson Chrysler Classic, Touchstone Energy Tucson Open og i dag altså Chrysler Classic of Tucson.


== Tidligere vinnere ==


== Eksterne lenker ==
Info på PGATOUR.com
Arkadij og Boris Strugatskij

Arkadij (født 28. august 1925, død 12. oktober 1991) og Boris Natanovitsj Strugatskij (født 14. april 1933, død 19. november 2012) var to russiske brødre som av mange anses som de beste sovjetiske sciencefictionforfatterne noensinne.Arkadij Strugatskij (Арка́дий Струга́цкий) var filolog og ekspert i engelsk og japansk. Hans yngre bror Boris Strugatskij (Бори́с Струга́цкий) var astronom. Brødrene begynte som utopiske optimister på 1950-tallet, og de skrev naive skildringer av den lyse sovjetiske framtiden. Senere slo de over i en stadig mer samfunnskritisk og satirisk retning.I Vesten er de best kjent for romanen Piknik ved veikanten (utgitt på norsk 1984, originaltittel Пикник на обочине, sammen med to noveller i samlingen Kontakt med verdensrommet), som la grunnlag for Andrej Tarkovskijs film Stalker. Strugatskij-brødrene skreiv manuskript til filmen.
Piknik ved veikanten, som i forma er ei blanding av ei historie om et besøk fra verdensrommet og en kriminalthriller, har vært tolka både som en beskrivelse av sonen rundt den sovjetiske atomkatastrofen i Ural og som en mer allmenn skildring av sovjetisk underverden, svartebørs, og så videre.


== Referanser ==
U.S. Bank Championship in Milwaukee

U.S. Bank Championship in Milwaukee var en golfturnering på PGA-touren. Turneringen ble arrangert for første gang i 1940 som Milwaukee Open. Den ble spilt på Brown Deer Park i Milwaukee i Wisconsin fra 1994.


== Vinnere ==


== Eksterne lenker ==
Profil på PGATOUR.com
Guggenheimmuseet i Bilbao

Guggenheim-museet i den spanske byen Bilbao ble åpnet i oktober 1997, og var resultat av mange års planlegging og samarbeid mellom baskiske myndigheter og stiftelsen Solomon R. Guggenheim. Baskiske myndigheter hadde lenge hatt en plan for å revitalisere Bilbao som en europeisk kulturby, og tok kontakt med Guggenheim-stiftelsen som straks tente på idéen om å bygge et eget museum i Bilbao.
Store deler av museet brukes til midlertidige utstillinger, som det siste året bl.a. har inkludert en omfattende azteker-utstilling og en utstilling med abstrakt ekspresjonisme innen malerkunsten. Den karakteristiske bygningen ble tegnet av den nordamerikanske arkitekten Frank O. Gehry, og er i stor grad dekket av titan. Men også glass, ulike steintyper samt vann utgjør viktige elementer i anlegget.


== Faste utstillinger ==
The Matter of Time. Skulpturer/installasjoner av skulptøren Richard Serra (født i San Francisco i 1939)
Galleri 103:
Robert Rauschenberg, abstrakt ekspresjonisme m.m.
Amerikansk popkunst fra 1960 og fremover, med verker av bl.a. Jim Dine, Roy Lichtenstein, Claes Oldenburg, James Rosenquist og Andy Warhol
Galleri 105:
Representanter fra den hovedsakelig italienske retningen Arte Povera (no.: fattig kunst), med verker av bl.a. Mario Merz og Jannis Kounellis
Den engelske kunstneren Richard Long arbeider med naturlige materialer som tre, stein og jord og kombinerer dette med geometriske figurer (som i verket Bilbao Circle fra 2000)
Anselm Kiefer vokste opp i et splittet etterkrigs-Tyskland, hans bilder kalles gjerne «nyekspresjonistiske» og inkluderer både maling og organiske materialer som aske, jord, strå og frø
Verker og installasjoner som inngår i bygningsanlegget, bl.a.:
Jeff Koons' store og fargerike hundehvalp utenfor hovedinngangen
Louise Bourgeois' store og livaktige edderkopp i bronse


== Eksterne lenker ==
(es) Offisielt nettsted 
(en) Guggenheim Museum Bilbao – kategori av bilder, video eller lyd på Commons 
Guggenheim Museum (New York, Bilbao, Venezia, Berlin, Las Vegas)
(Scholars on Bilbao)
Selhurst Park

Selhurst Park er et fotballstadion i bydelen Croydon i Sør-London, England og er hjemmebanen til Crystal Palace FC. Stadionet ble bygget i 1922 og har også blitt brukt av klubbene Charlton Athletic, som i 1986 ble tvunget ut av sin hjemmebane The Valley, og fra 1991 til 2003 av Wimbledon FC. 
Tribuneseksjonene heter Holmesdale Stand, Arthur Wait Stand, Croydon Advertiser Family Stand og Main Stand. Tilskuerrekorden er på 51 482 og ble satt mot Burnley FC i fjerde runde i FA-cupen den 11. mai 1979. Det har vært planer om å fornye tribunen Main Stand, nærmest identisk lik Holmesdale Road Stand, men på grunn av protester fra lokalbefolkningen har dette blitt lagt på is. Klubben kan nå muligens bli tvunget til å se etter nye områder for å bygge et helt nytt stadion. 


== Gjennomsnittsbesøk ==
2002-2003: 16 867 (Division One)
2003-2004: 17 344 (Division One)
2004-2005: 24 103 (Premier League)


== Eksterne lenker ==
Informasjon om Selhurst Park hos Stadiumguide.com
Internet Football Grounds Guide – Selhurst Park, Crystal Palace FC
Drevja kirke

Drevja kirke ligger i Drevja sokn i Vefsn kommune i Nordland. Kirken er en langkirke bygget i tømmer i 1883 og har 200 plasser.
Arkitekter var Torolf Prytz og Anders Grenstad, idet sistnevnte, som var byggmester, forenklet førstnevntes tegninger noe.Alterbildet er et korsfestelsesbilde som Christen Brun har malt i kopi etter Guido Reni. Prekestolen har evangelistfigurer. Markus-figuren er laget av Andreas Nilsskog. Matteus, Lukas og Johannes er laget senere av Einar Nilsskog. Andreas Nilsskog har også laget dåpsengelen. Orgelet ble bygget av P. A. Albrechtsen i 1846, og ble flyttet fra Dolstad kirke til Drevja kirke i 1920. Kirkeklokken er støpt av Vickers & Sons i Cluffield i England.
Rett ved kirka står det en bauta til minne om bygdekunstneren Andreas Nilsskog.


== Referanser ==


== Eksterne lenker ==
(no) «Drevja kirke». Kirkesøk. Den norske kirke. 
«Drevja kirke». Kulturminnesøk. Riksantikvaren – Direktoratet for kulturminneforvaltning.
Henry James

Henry James (født 15. februar 1843 i New York City i New York, død 28. februar 1916 i London i England) var en amerikansk-britisk forfatter. 
Han var sønnesønn av en suksessfull irsk innvandrer i Albany i New York, og var økonomisk uavhengig hele livet. Faren gav ham og hans bror William James en fri og ukonvensjonell oppdragelse med flere reiser i Europa. Han fullførte aldri det påbegynte jusstudiet, men viet seg tidlig til skjønnlitteratur. Etter farens død i 1882 bosatte han seg i Storbritannia, og han ble britisk statsborger i 1915, kort tid før sin død. Han var ugift.Han skrev om lag 20 romaner og 112 noveller. Et gjennomgående tema hos ham er «motsetningen mellom den gamle og den nye verden.» Hans «kanskje mest leste og mest populære» roman er Portrett av en dame  (1881), om den unge newyorkeren Isabel Archers opplevelser i Firenze og England og hennes mislykkede ekteskap. 
Flere av hans bøker er filmet.


== Verker ==
Romaner
Noveller og kortromaner (utvalg)
Andre


== Referanser ==


== Eksterne lenker ==
(en) Henry James – kategori av bilder, video eller lyd på Commons 
(en) Henry James – galleri av bilder, video eller lyd på Commons 
(en) Henry James på Internet Movie Database 
(no) Henry James hos Nationaltheatret 
(sv) Henry James i Svensk Filmdatabas 
(da) Henry James på Scope 
(fr) Henry James på Allociné 
(en) Henry James på AllMovie 
(en) Henry James hos The Movie Database 
(en) Henry James hos Internet Broadway Database 
(en) Henry James på Discogs 
(en) Henry James på MusicBrainz 
(en) Henry James på AllMusic 
(en) Henry James hos American National Biography
Kurów

Kurów er en by i det sørlige Polen i Lublin-voivodskapet. Byen ligger ved elva Kurówka.


== Berømte personer fra Kurów ==
Wojciech Jaruzelski (polsk president)
Maggioresjøen

Maggioresjøen eller Lago Maggiore (oversatt: «storsjø». På italiensk også kalt Lago Verbano) er den vestligste av de tre store prealpine innsjøene i Europa, og den nest største etter Gardasjøen. Den ligger på grensen mellom Italia og Sveits.
Innsjøen har en overflate på rundt 209 km², er 65 km på det lengste og er 10 km på det bredeste. Fordypningen innsjøen ligger i har tektonisk-glasial opprinnelse, og volumet er på 18 km³. Elvene Ticino, Maggia og Toce renner inn i Maggioresjøen, og elven Ticino renner ut av innsjøen. De forrevne breddene er omgitt av Piemontes og Lombardias prealper. Den vestlige bredden er i provinsene Novara og Verbano Cusio Ossola i det italienske Piemonte, den østlige bredden er i provinsen Varese i italienske Lombardia, mens den nordlige delen av innsjøen strekker seg 13 km inn i Sveits.
Klimaet er mildt både sommer og vinter, området har middelhavsvegetasjon med vakre hager der det vokser sjeldne og eksotiske planter.


== Byer og landsbyer ved Maggioresjøen ==


== Øyer ==
Brissagoøyene
De borromeiske øyene


== Bilder ==

		
		
		


== Referanser ==


== Eksterne lenker ==
(en) Lake Maggiore – kategori av bilder, video eller lyd på Commons 
(en) Lago Maggiore – galleri av bilder, video eller lyd på Commons 
Portale del Lago Maggiore (Turistinformasjon)
Herman Storm

«Herman Storm» er en eventyrtegneserie produsert for Fantomet-bladet fra 1990, skrevet av den norske forfatteren Eirik Ildahl og den franske tegneren Jean-Yves Mitton.
Hovedpersonen i serien er reporteren Herman Storm, som kommer ut i eventyr over hele verden. Hvert eventyr i tegneserien er rundt 60 sider, og ble delt opp i flere deler ved utgivelsen i Fantomet. Etter fem eventyr forlot Mitton serien, og Enrique Villagrán tok over, og tegnet fem eventyr fram til 2001.
St. Mary’s Stadium

St. Mary's Stadium er hjemmebanen til Southampton FC, og ligger i byen Southampton i Sør-England. St. Mary's Stadium ble bygget i 2001 og første kamp var mellom Southampton FC og Espanyol, der resultate ble 3-4 til Espanyol. Kapasiteten er på 32 689 sitteplasser, som også er tilskuerrekorden.


== Større idrettsarrangementer ==


=== EM i fotball for kvinner ===
Under EM i fotball for kvinner 2022 ble det spilt tre kamper på stadionet.


== Bilder av stadionet ==

		
		
		


== Eksterne lenker ==
Informasjon om St. Mary's Stadium hos Stadiumguide.com
Internet Football Grounds Guide – St. Mary's Stadium, Southampton FC
Hans Lindahl

Hans «Hasse» Lindahl (født 15. oktober 1954) er en svensk tegneserieskaper. Han er best kjent for sitt arbeid som tegner og manusforfatter for Fantomet.
Lindahl debuterte i Svenska Serier med serien «Axel B. Storm» som han både skrev og tegnet. Han tegnet siden et av vinnerbidragene i Svenska Seriers manuskonkurranse, science fictionserien «Tänkaren», skrevet av Peter Lundberg og Mikael Poromaa. Bladet ble imidlertid lagt ned på denne tiden, så denne serien ble utgitt i Fantomen 12/1982 (på norsk i Fantomet 22/1984).
Deretter har Lindahl gjort seg mest kjent som Fantomet-tegner. Hans første Fantomet-eventyr, "Zombieligaen", skrevet av Donne Avenell, ble utgitt i Fantomet 13/1983. I mange år arbeidet Lindahl kun som tegner av Fantomet, men på 1990-tallet begynte han å bidra med manus også. Den første historien han skrev selv var "Zombieligaen vender tilbake" (Fantomet 15/1998). Lindahl har også i flere år hatt en plass i redaksjonsrådet for den svenske Fantomet-produksjonen. 
På begynnelsen av 1990-tallet forlot Lindahl Fantomen for en tid og begynte å tegne for andre blader. Da tegnet han bl. a. krimseriene Murphy's Lag (med Claes Reimerthi) og Chuck Riley (med Chuck Dixon for bladet Agent X9 i tillegg til humorserien Lilla Fridolf, som han tegnet fra 1990 til 1994.


== Priser og utmerkelser (utvalg) ==
2001 – Adamsonstatuetten sammen med Claes Reimerthi‎
1987 – 91:an-stipendiet
Carrow Road

Carrow Road er hjemmebanen til Norwich City FC og ligger i byen Norwich i Øst-England. Stadionet ble bygget i 1935 og har en kapasitet på 27 244. Tilskuerrekorden på 43 984 ble satt i FA-cupens sjette runde mot Leicester City FC i 1963.


== Gjennomsnittsbesøk ==
2002–2003: 20 353 (Division One)
2003–2004: 18 966 (Division One)
2004–2005: 24 350 (Premiership)
2005–2006: 24 833 (Championship)
2006–2007: 24 544 (Championship)
2007–2008: 24 527 (Championship)
2008–2009: 24 542 (Championship)
2009–2010: 24 756 (League 1)
2010–2011: 25 386 (Championship)
2011–2012: 26 548 (Premier League)
2012–2013: 26 672 (Premier League)
2013–2014: 26 805 (Premier League)
2014–2015: 26 367 (Championship)